Eikeland-show da Arna-Bjørnar knuste LSK
Med fem serierunder igjen har Stabæk fem poengs forsprang til LSK. Tabelltreer Arna-Bjørnar var til stor hjelp for bærumsklubben da det virkelig løsnet offensivt på hjemmebane. Kristine Hegland gjorde 1-0 etter en drøy halvtime, mens gjestenes Anne Stenstvedt var uheldig og satte ballen i eget mål noen minutter senere. Spenningen levde likevel etter Mari Knudsens redusering like før hvilen. I annen omgang tok 18-åringen Amalie Eikeland over showet på Arna idrettspark. Hun økte til både 3-1 og 4-1 før Ine Wedaa fikk æren av å sette inn den siste scoringen. Stabæk kunne rykket ytterligere ifra, men klarte kun 0-0 borte mot Vålerenga i onsdagens utsatte kamp. Laget står med 14 seirer og tre uavgjorte kamper så langt i sesongen. LSK Kvinner tapte for øvrig sin første kamp for sesongen. Tabelljumbo Sandviken skapte håp om overlevelse med en overraskende 3-1-seier borte mot Trondheims-Ørn. Vertene ledet helt til det gjensto sju minutter av kampen. Derfra scoret både Andrea Thun, Melissa Bjånesøy og Helene Gloppen for Sandviken. Klepp ser ut til å berge eliteserieplassen etter sterke 4-2 over Kolbotn på bortebane. Line Smørsgård scoret to ganger for gjestene, som vendte kampen etter å ha kommet under i det 5. minuttet.132 tilskuere Mål: 1-0 Kristine W. Hegland (32), 2-0 Anne Stenstvedt (selvmål 36), 2-1 Mari Karoline Knudsen (45), 3-1 Amalie Eikeland (58), 4-1 Eikeland (67), 5-1 Ine Wedaa (71). Dommer: Christina Westrum Pedersen, Åndalsnes. Gult kort: Mari Karoline Knudsen, LSK Kvinner.72 tilskuere Mål: 1-0 Daniela Schwarz (5), 1-1 Gry Tofte Ims (11), 1-2 Line Smørsgård (15), 1-3 Therese Åsland (27), 1-4 Smørsgård (82), 2-4 Synne Sofie Jensen (85). Dommer: Ann Wenche Kleven, Ellingsrud. Gult kort: Eirin Kleppa, Kolbotn, Anette Tengesdal, Klepp.115 tilskuere Mål: 1-0 Maren Volden Snekvik (44), 1-1 Andrea Thun (84), 1-2 Melissa Bjånesøy (87), 1-3 Helene Lokøy Gloppen (90). Dommer: Henrikke Nervik, Malvik. Gult kort: Guro Reiten, Trondheims-Ørn.168 tilskuere Dommer: Marte Sørø, Malmefjorden. Ingen kort.
LSK Kvinner tapte hele 1-5 for Arna-Bjørnar og ga eliteserieleder Stabæk ytterligere ett poengs forsprang i gullkampen onsdag.